stanford-oval/wikipedia huggingface dataset:
Zap דפי זהב

| --- | --- |


 סוג:  אתר אינטרנט
 תקופת הפעילות:  1968–הווה (כ־56 שנים)
 בעלות:  קרן אייפקס
 שירותים עיקריים:  אינדקס עסקים ובעלי מקצוע, הכולל מחירונים עדכניים במגוון תחומים וחוות דעת על מאות אלפי בתי עסק בישראל
 www.d.co.il
 
zap דפי זהב, אינדקס עסקים ובעלי מקצוע מקבוצת "zap Group", הוא אתר אינטרנט, המאפשר חיפוש ממוקד של שירות או בעלי מקצוע. "zap דפי זהב" החלה את פעילותה בשנת 1968 כחברת "דפי זהב", בהפקת מדריכי טלפון מסווגים בפריסה ארצית. בשנות התשעים השיקה החברה את הגרסה הראשונה של אתר האינטרנט שלה וב-2014 סגרה כליל את פעילות ההפצה של המדריכים המודפסים לטובת התמחותה במדיה הדיגיטלית. האתר כולל חיפוש בעלי מקצוע ועסקים, כ-300 מחירונים בתחומים נבחרים, מאות אלפי חוות דעת על בתי עסק ועוד.
דפי זהב

zap group היא חברה בישראל לחיפוש מידע על עסקים במגוון אמצעים. מאגר המידע של דפי זהב כולל כ-250,000 בתי עסק, ונחשב למאגר הגדול בתחומו בישראל. החברה, המנוהלת על ידי אילן צחי ובבעלות קרן אייפקס, נוהלה בעבר על ידי ניר למפרט וחברת ההשקעות האוסטרלית m Babcock & Brown Capital, לאחר שזו רכשה את מניות החברה מידי קרן מרקסטון ובעלי מניות נוספים ב-123 מיליון דולר. בדו"חות הכספיים שפרסמה חברת ההשקעות בפברואר 2009 נרשם שוויה של "דפי זהב" בסך 7 מיליון דולר בלבד.
החברה, שמדריכי הטלפון שלה הם המקבילים בישראל ל-Yellow Pages המקורי מארצות הברית, נוסדה על ידי איש העסקים מוריס קאהן בשנת 1968, וקיבלה זיכיון מטעם משרד התקשורת להפצת שלושה מדריכי טלפונים באזור תל אביב והמרכז, חיפה והצפון וירושלים והדרום.
דפי זהב > פלטפורמות הפרסום

עיקר הפעילות של החברה היה בהפצת מדריכים מודפסים לפי החלוקה הבאה:
7 מדריכים אזוריים: חיפה (04), צפון (04), השרון (09), תל אביב והמרכז (03), השפלה (08), ירושלים (02), דרום (08).
48 מדריכים מקומיים המתמקדים ביישובים הגדולים בכל אזור מהחלוקה לעיל
מדריכים מגזריים, הפונים לקהלי יעד ממוקדים, כגון: דוברי אנגלית, דוברי רוסית, דוברי ערבית, תושבי הקיבוצים והמגזר החרדי.
מדריכים מקצועיים, המתמקדים בבתי עסק מענפים מסוימים, כגון: בנייה וחשמל, מזון ומטבח.
ב-2014 נטשה החברה את פעילות ההפצה של מדריכים מודפסים ונותרה עם פעילות הפרסום במדיה דיגיטלית בלבד.
דפי זהב > המודל העסקי

המודל העסקי של החברה היה מבוסס על חשיפה והפצה רחבה של מדריכיה לציבור, באמצעות חלוקתם מדלת לדלת וללא תשלום, תוך הישענות על הכנסות מבתי העסק בתמורה לפרסום מודעות במדריכים. כ-250,000 בתי עסק מופיעים בכ-80 מדריכים עסקיים ובאתר האינטרנט. רישום שורה בסיסית במדריך, הכוללת את שם העסק, כתובתו ומספר טלפון בקטגוריה הרלוונטית, ניתן חינם, אך עסקים רבים מעוניינים להבליט עצמם במדריך, ומוכנים לשלם על כך.
דפי זהב ידועה במסעות פרסום יצירתיים ושנונים, ומשפט הדגל שלה - "תן לאצבעות ללכת במקומך" - הפך למטבע לשון (שמשמעותו: עשה את העבודה בעזרת הטלפון / המחשב במקום להתרוצץ). בתחילת שנות ה-90 כיכב בפרסומות הטלוויזיה של דפי זהב השחקן דובל'ה גליקמן, שגילם את שאול, מוכר חמניות נוירוטי שבעקבות ההצלחה זכה לסדרה בכיכובו ששודרה בכבלים.
פעילות אינטרנט

ב-1995 העלתה דפי זהב אתר אינטרנט המאפשר חיפוש מקוון במאגר המידע הכולל מאות אלפי בתי עסק בישראל. התחרות לדפי זהב התגברה כאשר בזק השיקה שירות אינטרנט מתחרה ביולי 2008.
ב-2007 רכשה קבוצת דפי זהב 55% מהבעלות בחברת דן אנד ברדסטריט ישראל, המתמחה באיסוף ובניתוח מידע שיווקי ועסקי על כחצי מיליון חברות ישראליות.
ב-2012, עם התרחבות פעילות החברה באינטרנט, היא שינתה את המיתוג שלה ל-zap group (ראו בערך zap group על המשך פעילותה).
הערות שוליים

↑  תני גולדשטיין, מרקסטון מכרה את דפי זהב לבבקוק אנד בראון האוסטרלית, באתר ynet, 1 באוגוסט 2007
↑  אמיר טייג, 91% משוויה של דפי זהב נמחקו, באתר ynet, 27 בפברואר 2009
↑  שחר סמוחה, ‏"שאלנו את עצמנו האם בעידן גוגל, דפי זהב עדיין רלוונטית", באתר גלובס, 11 בינואר 2014
| --- | --- |
בקרת זהויות :  NLI: 987007565808005171  BnF: cb133254224 (data)  LCCN: sh85133372 
לוגו זאפ גרופ
כריכת המהדורה המודפסת של מדריך דפי זהב באזור חיוג 03 (לשנים 2007-8)
אולריק אנמה-אלה

אולריק בראד אנמה-אלה (בצרפתית: Ulrick Brad Eneme-Ella; נולד ב-22 במאי 2001) הוא כדורגלן גבונזי המשחק בעמדת החלוץ בקבוצת אנז'ה ובנבחרת גבון.
קריירת מועדונים

אנמה-אלה, יליד סנס שבצרפת, גדל במחלקות הנוער של סנס ואוסר בצרפת, לפני שעבר לרד בול זלצבורג האוסטרית בשנת 2017. הוא הושאל למשך תקופה קצרה לליפרינג, ובשנת 2019 עבר לאמיין. הוא החל את הקריירה המקצוענית שלו בקבוצת המילואים של המועדון, וב-22 בספטמבר 2020 עבר למחלקת הנוער של ברייטון אנד הוב אלביון.
קריירה בינלאומית

אנמה-אלה שיחק בנבחרות הצעירות של צרפת. ב-16 בנובמבר 2021 ערך את הופעת הבכורה שלו בנבחרת גבון, בהפסד 1–2 לנבחרת מצרים במסגרת מוקדמות מונדיאל 2022.
הוא נכלל בסגל נבחרת גבון לקראת טורניר גביע אפריקה לאומות 2021.
הערות שוליים

↑  FOOTBALL : ENEME ELLA CONTINUE DE "MANGER SON PAIN NOIR " באתר L'UNION, ‏ 9 ביולי 2020 (בצרפתית)
↑  Amiens SC : Ulrick Eneme-Ella s’en va באתר Le 11 HDF, ‏ 22 בספטמבר 2020 (בצרפתית)
↑  Albion sign French under-19 striker באתר הרשמי של ברייטון אנד הוב אלביון, ‏ 22 בספטמבר 2020 (באנגלית)
| נבחרת גבון – גביע אפריקה לאומות 2021 |
| --- | --- | --- |
|  1 אמונומה •  2 מוקטו-מוסונדה •  3 אויונו •  4 אוביסה •  5 אקוולה מאנגה •  6 אוביאנג •  7 בופנדזה •  8 פאלון •  9 אובאמיינג •  10 מיה •   11 אלווינה •  12 קאנגה • 13 מאי •  14 אמקה • 15 אנמה-אלה • 16 אמפה מזוי • 17 פוקו • 18 למינה • 19 מרטינסון אנגואלי • 20 בואנגה • 21 פוטסו נובי • 22 אנדזנגה • 23 אנזה • 24 סמביסה • 25 אסומו • 26 ביטגה • 27 נגומה • 28 אנגאקוטו • מאמן: נביו |  1 אמונומה •  2 מוקטו-מוסונדה •  3 אויונו •  4 אוביסה •  5 אקוולה מאנגה •  6 אוביאנג •  7 בופנדזה •  8 פאלון •  9 אובאמיינג •  10 מיה •   11 אלווינה •  12 קאנגה • 13 מאי •  14 אמקה • 15 אנמה-אלה • 16 אמפה מזוי • 17 פוקו • 18 למינה • 19 מרטינסון אנגואלי • 20 בואנגה • 21 פוטסו נובי • 22 אנדזנגה • 23 אנזה • 24 סמביסה • 25 אסומו • 26 ביטגה • 27 נגומה • 28 אנגאקוטו • מאמן: נביו | גבון |
אגניישקה רדוונסקה

| --- | --- |

אגניישקה רדוונסקה, ורשה 2009
 לידה:  6 במרץ 1989 (בת 35) קרקוב, פולין
 מדינה:  פולין פולין
 מקום מגורים:  קרקוב, פולין
 בן או בת זוג:  Dawid Celt 
 מספר צאצאים:  1 
 גובה:  1.72 מטר
 יד חובטת:  ימין
 פעילות כמקצוענית:  2005–2018 (כ־13 שנים)
 סה"כ פרסים שצברה:  27,683,807 דולר אמריקאי 
 יחידים
 מאזן קריירה:  526–226
 דירוג שיא:  2 (9 ביולי 2012)
 זכיות בטורנירים:  22 (20 WTA ו-2 ITF)
 זוגות
 מאזן קריירה:  113–87 
 דירוג שיא:  16 (10 באוקטובר 2011)
 זכיות בטורנירים:  4 (2 WTA ו-2 ITF)
 שיאי גראנד סלאם
 זכיות 0
 אליפות אוסטרליה הפתוחה:  חצי גמר (2014, 2016)
 אליפות צרפת הפתוחה:  רבע גמר (2013)
 וימבלדון:  גמר (2012)
 אליפות ארצות הברית הפתוחה:  סיבוב רביעי (2007, 2008, 2012, 2013, 2016)
 תאריך עדכון 9 ביוני 2016
 
אגניישקה רומה רדוונסקה (בפולנית: Agnieszka Roma Radwańska, ‏האזנהקובץ:Pl-Agnieszka Radwańska.ogg‏Ⓘ‏;‏ נולדה ב-6 במרץ 1989) היא שחקנית טניס מקצוענית פולנייה. דורגה בשיאה במקום השני בעולם (9 ביולי 2012) בדירוג ה-WTA.
הישג השיא של רדוונסקה הוא הגעה לשלב הגמר באליפות וימבלדון, בטורניר החשוב בעולם, בשנת 2012. במשחק הגמר היא הפסידה לסרינה ויליאמס מארצות הברית לאחר משחק בן שלוש מערכות. בכך הייתה לשחקן ולשחקנית טניס הראשונה מפולין שמגיעה לשלב הגמר בטורניר גראנד סלאם.
ב-14 בנובמבר 2018 הודיעה על פרישה מטניס. במהלך הקריירה זכתה רדוונסקה ב-22 תוארי יחידות (20 בסבב ה-WTA ו-2 בסבב ה-ITF).
ביוגרפיה

רדוונסקה נולדה בקרקוב. היא החלה לשחק טניס בגיל 4. אחותה הצעירה, אורשולה, אף היא שחקנית טניס מקצוענית, שדורגה בשיאה במקום ה-54 בעולם.
ביוגרפיה > 2004 - 2005

בשנת 2004 החלה רדוונסקה לשחק לראשונה בסבב ה-ITF. ב-2005 זכתה בשלושה תארים ראשונים בקריירה המקצוענית, כולם בסבב ה-ITF : תואר יחידים אחד (ורשה, על סך 10,000 דולרים) ושני תוארי זוגות (קנדז'ז'ין-קוז'לה, פולין על סך 25,000 דולרים וגדיניה, פולין על סך 10,000 דולרים. שניהם עם אחותה הצעירה אורשולה רדוונסקה).
ביוגרפיה > 2006

שנת 2006 הייתה שנת הפריצה של רדוונסקה. בשנה זו היא הגיעה בפעם הראשונה לרבע גמר טורניר מסבב ה-WTA בטורניר שנערך בוורשה. בדרך לרבע הגמר ניצחה רדוונסקה את אנסטסיה מיסקינה שדורגה אז במקום ה-12 בעולם, לפני שהפסידה לילנה דמנטייבה. הניצחון על מיסקינה היה הראשון על טניסאית שמדורגת בין 20 הראשונות בעולם. באליפות וימבלדון (טורניר הגראנד סלאם הראשון בקריירה בו השתתפה) של אותה השנה הגיעה רדוונסקה לסיבוב הרביעי, לאחר שקיבלה כרטיס חופשי להגרלה הראשית. רדוונסקה הייתה לטניסאית החמישית בהיסטוריה שמקבלת כרטיס חופשי לטורניר גראנד סלאם ומגיעה לסיבוב הרביעי, והפולנייה הראשונה לעשות כן. הישגה הבולט האחרון של רדוונסקה בשנת 2006 היה הגעה לחצי גמר טורניר לוקסמבורג (דרג שני), כאשר בדרך היא מנצחת את ונוס ויליאמס וילנה דמנטייבה, ולבסוף מפסידה לפרנצ'סקה סקיאבונה. רדוונסקה הגיעה במהלך 2006 לדירוג שיא עד לאותו שלב בקריירה - מקום 54 בעולם. את שנת 2006 היא סיימה במקום ה-57, שיפור של 324 מקומות לעומת השנה הקודמת.
ביוגרפיה > 2007

בשנת 2007 המשיכה רדוונסקה את התקדמותה המקצועית. בשנה זו זכתה רדוונסקה בתואר WTA יחידות ראשון, בסטוקהולם (דרג 4; ניצחה את ורה דושבינה בגמר), בתואר WTA זוגות ראשון (גביע איסטנבול, יחד עם אורשולה רדוונסקה) ובתואר ITF יחידות שני (ביאלה, על סך 100,000 דולרים). להישג נוסף הגיעה רדוונסקה באליפות ארצות הברית הפתוחה בה הגיעה לשמינית הגמר, כשהיא מנצחת בדרך את מריה שראפובה בסיבוב השלישי, ולבסוף מפסידה בשמינית גמר לשחר פאר. בסוף 2007 דורגה רדוונסקה במקום ה-26 בעולם.
ביוגרפיה > 2008

באליפות אוסטרליה הפתוחה של שנת 2008 רשמה רדוונסקה הישג נוסף, והייתה לטניסאית הפולנית הראשונה שמגיעה לשלב רבע גמר בטורניר גראנד סלאם, כשהיא מנצחת בסיבוב השלישי את המדורגת שנייה בטורניר סבטלנה קוזנצובה, ומפסידה ברבע הגמר לדניאלה האנטוחובה. ביוני 2008 הגיעה רדוונסקה לרבע גמר טורניר גראנד סלאם נוסף, הפעם בווימבלדון, שם ניצחה בשמינית הגמר את סבטלנה קוזנצובה לפני שהפסידה לסרינה ויליאמס. בשני טורנירי הגראנד סלאם האחרים הגיעה רדוונסקה לסיבוב הרביעי. באליפות צרפת הפתוחה היא הפסידה לילנה יאנקוביץ' ובאליפות ארצות הברית הפתוחה היא הפסידה לוונוס ויליאמס. בנוסף זכתה רדוונסקה באותה השנה בשלושה תוארי WTA נוספים: פאטאיה (דרג 4), שם ניצחה את ג'יל קרייבאס בגמר, גביע איסטנבול, שם ניצחה את ילנה דמנטייבה בגמר ואיסטבורן (דרג 2), שם ניצחה את נדיה פטרובה בגמר. כמו כן הגיעה רדוונסקה שלוש פעמים לשלב חצי הגמר, כאשר בשלוש הפעמים היא הפסידה לאלופה בדיעבד: בדוחה היא הפסידה למריה שראפובה, בסטוקהולם לקרוליין ווזניאקי ובלינץ לאנה איבנוביץ'. בטורניר הטניס האולימפי באולימפיאדת בייג'ינג הגיעה רדוונסקה לסיבוב ה-2, שם הפסידה לפרנצ'סקה סקיאבונה. לאליפות סבב ה-WTA הגיעה רדוונסקה כמחליפה. היא שיחקה באליפות שני משחקים במקומה של אנה איבנוביץ', שפרשה לאחר משחקה הראשון. לאחר הזכייה באיסטנבול הפכה רדוונסקה לטניסאית הפולנית הראשונה שחוצה את רף מיליון הדולר בקריירה.
ביוגרפיה > 2009

שנת 2009 הייתה פושרת ברובה מבחינת הישגים עבור רדוונסקה. במהלך השנה היא הגיעה מספר פעמים לשלב רבע הגמר בטורנירים שונים, אך לא מעבר לכך. באליפות וימבלדון הגיעה שוב לשלב רבע הגמר, והפסידה בו לוונוס ויליאמס. לחצי גמר ראשון בשנת 2009 הגיעה רדוונסקה רק בטורניר טוקיו (הקטגוריה העליונה; הפסידה לאלופה בדיעבד מריה שראפובה) שנערך בחודש אוקטובר. לגמר ראשון היא הגיעה מיד לאחר מכן, בטורניר בייג'ינג (הקטגוריה העליונה; הפסידה לסבטלנה קוזנצובה).
לאליפות סבב ה-WTA הגיעה רדוונסקה בפעם השנייה ברציפות כמחליפה. היא שיחקה משחק אחד כמחליפה של ורה זבונרבה (שבעצמה החליפה את דינארה סאפינה) וניצחה בו את ויקטוריה אזרנקה.
ביוגרפיה > 2010

בשנת 2010 הגיעה רדוונסקה שלוש פעמים לשלב חצי הגמר. הפעם הראשונה הייתה באליפות דובאי בטניס מהקטגוריה העליונה, בו הפסידה לוויקטוריה אזרנקה. הפעם השנייה הייתה בטורניר אינדיאן וולס (הקטגוריה העליונה), בו הפסידה לקרוליין ווזניאקי. הפעם השלישית הייתה בטורניר סטנפורד (הקטגוריה העליונה), בו הפסידה למריה שראפובה. לאחר אליפות דובאי בטניס עלתה רדוונסקה למקום ה-8 בעולם, דירוג המהווה מיקום שיא עבורה.
ביוגרפיה > 2011

בחודש אפריל של שנת 2011 זכתה רדוונסקה בתואר הזוגות של טורניר אינדיאן וולס בצוותא עם דניאלה האנטוחובה. בחודש אוגוסט זכתה רדוונסקה בטורניר קארלסבאד (הקטגוריה העליונה) לאחר שניצחה בגמר את ורה זבונרבה. עוד בחודש זה, הגיעה רדוונסקה לשלב חצי הגמר בטורניר טורונטו (הקטגוריה העליונה), והפסידה בו לסמנתה סטוסור. בחודש אוקטובר זכתה רדוונסקה בטורניר טוקיו (הקטגוריה העליונה) לאחר שניצחה שוב בגמר את ורה זבונרבה. בהמשך החודש זכתה בטורניר בייג'ינג, לאחר שניצחה בגמר את אנדריאה פטקוביץ' בשלוש מערכות.
ביוגרפיה > 2012

באליפות דובאי בטניס שנערכה בפברואר 2012, זכתה רדוונסקה בתואר לאחר ניצחון בשלב הגמר על יוליה גורגס מגרמניה (7–5, 6–4). לאחר שהגיעה לשלב רבע הגמר בטורניר אינדיאן וולס בחודש מרץ אותה שנה היא דורגה במקום הרביעי בעולם. שבועיים לאחר מכן, בטורניר מיאמי היא זכתה בתואר השני שלה אותה שנה לאחר ניצחון בשלב רבע הגמר על ונוס ויליאמס מארצות הברית (4–6, 1-6) על מריון ברטולי מצרפת (4–6, 2-6) בשלב חצי הגמר ועל מריה שראפובה מרוסיה בשלב הגמר (7–5, 6–4). היא זכתה בתואר לאחר שלא הפסידה ולו מערכה אחת במהלך הטורניר. היא זכתה בטורניר שנערך בבריסל, בלגיה בחודש מאי לאחר ניצחון על סימונה האלפ מרומניה (5-7, 0-6).
בחודש יולי אותה שנה זכתה רדוונסקה להישג השיא שלה לאחר שהגיעה לשלב הגמר באליפות וימבלדון שבו הפסידה לסרינה ויליאמס 1–6, 7–5, 2–6. היא ניצחה בשלב רבע הגמר את מריה קירילנקו מרוסיה (5–7, 6-4, 5-7) ובשלב חצי הגמר את אנגליקה קרבר מגרמניה (3–6, 4-6). בכך הייתה לשחקן ולשחקנית טניס הראשונה מפולין שמגיעה לשלב הגמר בטורניר גראנד סלאם. לאחר האליפות עלתה למקום השני בעולם, דירוג השיא שלה.
בסוף השנה היא רשמה עוד מספר הישגים יפים, כגון רבעי גמר במונטריאול, סינסינטי ובייג'ינג, גמר טורניר טוקיו וחצי גמר הטורניר המסכם באיסטנבול.
ביוגרפיה > 2013

את שנת 2013 פתחה רדוונסקה מעולה כשזכתה בטורניר אוקלנד, לאחר ניצחון בגמר על ינינה וויקמייאר מבלגיה, בלי להפסיד מערכה אחת בכל הטורניר. שבוע לאחר מכן, היא זכתה גם בטורניר סידני, בשלב חצי הגמר היא ניצחה את לי נה מסין (6 בעולם) ובמשחק הגמר היא ניצחה את דומיניקה סיבולקובה 0-6, 0-6. גם בטורניר זה היא לא הפסידה אפילו מערכה אחת.
באליפות אוסטרליה הפתוחה ניצחה רדוונסקה בסיבוב הרביעי את אנה איבנוביץ', והעפילה לשלב רבע הגמר בלי להפסיד אפילו מערכה אחת (13 ניצחונות רצופים מתחילת השנה בלי להפסיד מערכה), אבל שם הגיע לסיומו הרצף לאחר הפסד בשתי מערכות לסינית לי נה.
בטורניר דובאי הגיעה רדוונסקה לשלב חצי הגמר ולשלב רבע גמר בטורניר דוחא לאחר הפסדים לוויקטוריה אזרנקה, אלופת אוסטרליה הטרייה, ולפטרה קביטובה מצ'כיה בהתאמה.
רדוונסקה הגיעה לשלב חצי גמר טורניר מיאמי, שבו היא זכתה בשנה שעברה, והפסידה בשתי מערכות לסרינה ויליאמס.
רדוונסקה הפסידה בשלבים מוקדמים בטורניר במדריד ובטורניר ברומא (הפסדים ללאורה רובסון וסימונה האלפ בהתאמה), אבל באליפות צרפת הפתוחה היא קבעה את הישג השיא שלה בטורניר, כשעלתה לשלב רבע הגמר, שבו הפסידה לפיינאליסטית אשתקד, שרה אראני מאיטליה 4–6, 7-6.
כמו ב-2012, הפסידה רדוונסקה כבר בשלב הראשון בטורניר איסטבורן, טורניר ההכנה האחרון לטורניר ווימבלדון. בווימבלדון עצמו, פגשה רדוונסקה פעם נוספת את לי נה בשלב רבע גמר וניצחה בשלוש מערכות והעפילה לשלש חצי הגמר. בשלב חצי גמר היא הפסידה לסאבין ליזיקי מגרמניה 4–6, 2-6 ו-7–9.
בטורנירי ההכנה לאליפות ארצות הברית הפתוחה, הגיעה רדוונסקה למשחק הגמר בטורניר סטנפורד שם הפסידה לדומיניקה סיבולקובה 3–6, 6-4, 6-4 ולשלב רבע גמר בטורניר קרלסבאד שבו הפסידה לסמנתה סטוסור מאוסטרליה בשלוש מערכות. שבוע לאחר מכן, היא העפילה לשלב חצי גמר בטורניר טורונטו, לאחר ניצחון על שרה אראני 6–7, 7-5. במשחק הגמר היא הפסידה לסרינה ויליאמס 6–7, 6-4.
בעונה זו הרוויחה רדוונסקה 3,118,332 דולר, רק מפרסים על תחרויות בהן השתתפה.
ביוגרפיה > 2014

את שנת 2014 פתחה רדוונסקה במקום החמישי בעולם. היא התחילה בטורניר גביע הופמן, ובו העפילה עד לטורניר הגמר יחד עם פאנפיל בן ארצה. בטורניר סידני, היא הודחה כבר בסיבוב הראשון. באליפות אוסטרליה הפתוחה, היא העפילה לראשונה בטורניר זה לשלב חצי הגמר לאחר ניצחון על האלופה היוצאת בשנתיים האחרונות ויקטוריה אזרנקה (2 בעולם) בתוצאה 1–6, 7-5, 0-6. יום לאחר מכן, היא הפסידה לדומיניקה סיבולקובה (24 בעולם) בתוצאה 1–6, 6-2.
בטורניר דוחא היוקרתי, היא הודחה בחצי הגמר לסימונה האלפ הרומנייה העולה בשתי מערכות. בדובאי היא הפסידה כבר במשחק הראשון לפנטה האיטלקייה.
בטורניר אינדיאן וולס היא הציגה יכולת מעולה שכללה ניצחונות על יאנקוביץ' והאלפ ברבע ובחצי הגמר, כשבגמר לצערה היא הובסה על ידי פנטה האיטלקייה בעקבות פציעה ברגלה. בטורניר מיאמי שבוע לאחר מכן, היא העפילה לרבע הגמר והודחה אחרי משחק ארוך לדומיניקה סיבולקובה הסלובקית, לה הפסידה בחצי גמר אליפות אוסטרליה הפתוחה מוקדם יותר השנה.
בטורניר הביתי שלה בקאטוביץ', היא הפסידה בחצי הגמר לאליזה קורנה הצרפתייה בשלוש מערכות.
את עונת החימר היא התחילה במסגרת גביע הפדרציה בברצלונה, וניצחה בשני משחקי היחידות שלה ואת משחק הזוגות בו היא שיחקה, מה שהשלים שישה ניצחונות רצופים ב-2014 בגביע הפדרציה (4 ביחידות ו-2 בזוגות), והיא סחבה על הגב את הנבחרת הפולנית לבית העליון הבכיר ולשמונה הגדולות במפעל.
בהמשך, היא הודחה על ידי מריה שראפובה הרוסייה ברבע גמר טורניר שטוטגרט. בטורניר מדריד היוקרתי, היא הצילה 7 נקודות משחק מול סבטלנה קוזנצובה הרוסייה אלופת הרולאן גרוס ב-2009 בדרך לניצחון קשה מאוד 3–6, 6-4, 6-7. בהמשך הטורניר היא ניצחה את רוברטה וינצ'י האיטלקייה בשתי מערכות ואת קרולין גרסיה הצרפתייה העולה בשלוש מערכות. בחצי הגמר היא הפסידה פעם נוספת למריה שראפובה בשתי מערכות. בטורניר רומא היוקרתי היא הפסידה לילנה יאנקוביץ' הסרבית בשתי מערכות צמודות. ברולאן גרוס, היא קיוותה להשלים עונת חימר מעולה, אך היא הודחה כבר בסיבוב השלישי על ידי טומליאנוביץ' הקרואטית הצעירה.
את עונת הדשא הקצרצרה היא התחילה באיסטבורן שם כמו בארבע השנים האחרונות הודחה כבר בסיבוב הראשון, הפעם מול אנסטסיה פאבליוצ'נקובה הרוסייה בשלוש מערכות צמודות מאוד ובמשחק שהתעלה לרמות גבוהות ביותר, 6-4, 3-6, 7-6. בטורניר ווימבלדון היא קיוותה להמשיך את הרצף הטוב שלה בשנים האחרונות עם גמר ב-2012 וחצי גמר ב-2013, אך לאחר ניצחונות קלים על מיטו, דלאקווה ודה-בריטו, היא הובסה על ידי אקטרינה מקארובה הרוסייה, וסיימה את השליש השני של העונה בטעם חצוץ מאוד, שכן בטורנירי הגראנד סלאם היא מפסידה שלוש פעמים בצורה מאכזבת, מה שגרם לה לסיים את השליש השני של העונה רק במקום השביעי במירוץ לאיסטנבול - טורניר סוף השנה.
בסדרת הטורנירים שהקדימה את אליפות ארצות הברית הפתוחה, רדוונסקה הופתעה כבר במשחק הראשון שלה מול לפצ'נקו האמריקאית. בטורניר מונטריאול היא כבר נראתה הרבה יותר טוב כשניצחה את זהלבובה סטריקובה, ליזיקי, אזרנקה, מקארובה וונוס ויליאמס בלי להפסיד אפילו מערכה אחת. בטורניר סינסינטי היא הודחה ברבע הגמר על ידי קרוליין ווזניאקי אחרי משחק של שתי מערכות צמודות - משחק שהציג רמה גבוהה מאוד של טניס.
ביוגרפיה > גביע הפדרציה

הופעת הבכורה של רדוונסקה בגביע הפדרציה הייתה באפריל 2006, אז היא ניצחה את מגאלי דה לטרה הפורטוגזית בניצחון של הנבחרת הפולנית על זו של פורטוגל.
המאזן של רדוונסקה בגביע הפדרציה עומד על 22 ניצחונות (19 ביחידות ושלושה בזוגות) מול 6 הפסדים (שישתם במשחקי יחידות).
הישגים בולטים > יחידות > זכיות (14)

| לפני שנת 2009 | החל משנת 2009 |
| --- | --- |
גראנד סלאם (0)
אליפות סבב ה-WTA (0)
דרג 1 (0): הקטגוריה העליונה - טורנירים מנדטוריים (2)
דרג 2 (1): הקטגוריה העליונה - פרמייר 5 (2)
דרג 3 (1): הקטגוריה העליונה (3)
דרגים 4 ו-5 (2): הקטגוריה הבינלאומית (1)
סבב ה-ITF‏ (2)
| מס' | תאריך | טורניר | משטח | יריבה בגמר | תוצאה |
| --- | --- | --- | --- | --- | --- |
| 1. | 5 באוגוסט 2007 | שוודיה אליפות נורדאה נורדיק לייט הפתוחה, סטוקהולם, שוודיה | קשה | רוסיה ורה דושבינה | 1-6, 1-6 |
| 2. | 10 בפברואר 2008 | תאילנד פאטאיה, תאילנד | קשה | ארצות הברית ג'יל קרייבאס | 2-6, 6-1, 6-7(4) |
| 3. | 19 במאי 2008 | טורקיה גביע איסטנבול, טורקיה | חימר | רוסיה ילנה דמנטייבה | 3-6 ,2-6 |
| 4. | 21 ביוני 2008 | אנגליה איסטבורן, אנגליה | דשא | רוסיה נדיה פטרובה | 4-6, (11)7-6, 4-6 |
| 5. | 7 באוגוסט 2011 | ארצות הברית קארלסבאד, ארצות הברית | קשה | רוסיה ורה זבונרבה | 3-6, 4-6 |
| 6. | 1 באוקטובר 2011 | יפן טוקיו, יפן | קשה | רוסיה ורה זבונרבה | 3-6, 2-6 |
| 7. | 11 באוקטובר 2011 | הרפובליקה העממית של סין אליפות סין הפתוחה, בייג'ינג | קשה | גרמניה אנדריאה פטקוביץ' | 5-7, 6-0 ,4-6 |
| 8. | 20 בפברואר 2012 | איחוד האמירויות הערביות אליפות דובאי בטניס, דובאי | קשה | גרמניה יוליה גורגס | 5-7, 4-6 |
| 9. | 27 במרץ 2012 | ארצות הברית מיאמי, ארצות הברית | קשה | רוסיה מריה שראפובה | 5-7, 4-6 |
| 10. | 21 במאי 2012 | בלגיה בריסל, בלגיה | חימר | רומניה סימונה האלפ | 5-7, 0-6 |
| 11. | 6 בינואר 2013 | ניו זילנד אוקלנד | קשה | בלגיה יאנינה ויקמאייר | 4-6, 4-6 |
| 12. | 11 בינואר 2013 | אוסטרליה סידני | קשה | סלובקיה דומיניקה ציבולקובה | 0-6, 0-6 |
| 13. | 16 בספטמבר 2013 | קוריאה הדרומית סיאול | קשה | רוסיה אנסטסיה פאבליוצ'נקובה | 7-6, 3-6, 4-6 |
| 14. | 4 באוגוסט 2014 | קנדה מונטריאול, קנדה | קשה | ארצות הברית ונוס ויליאמס | 4-6, 2-6 |
הישגים בולטים > יחידות > הפסדים במשחק הגמר (5)

| מס' | תאריך | טורניר | משטח | יריבה בגמר | תוצאה |
| --- | --- | --- | --- | --- | --- |
| 1. | 11 באוקטובר 2009 | הרפובליקה העממית של סין בייג'ינג, הרפובליקה העממית של סין | קשה | רוסיה סבטלנה קוזנצובה | 2-6, 4-6 |
| 2. | 8 באוגוסט 2010 | ארצות הברית סן דייגו, ארצות הברית | קשה | רוסיה סבטלנה קוזנצובה | 4–6, 7–6(9–7), 3–6 |
| 3. | 7 ביולי 2012 | הממלכה המאוחדת וימבלדון, הממלכה המאוחדת | דשא | ארצות הברית סרינה ויליאמס | 1–6, 7–5, 2–6 |
| 4. | 29 בספטמבר 2012 | יפן טוקיו, יפן | קשה | רוסיה נדיה פטרובה | 6-0, 1-6 ,6-3 |
| 5. | 28 ביולי 2013 | ארצות הברית סטנפורד, ארצות הברית | קשה | סלובקיה דומיניקה סיבולקובה | 3-6, 6-4, 6-4 |
| 6. | 5 במרץ 2014 | ארצות הברית אינדיאן וולס, ארצות הברית | קשה | איטליה פלאביה פנטה | 6-2, 6-1 |
הישגים בולטים > זוגות > זכיות (4)

| לפני שנת 2009 | החל משנת 2009 |
| --- | --- |
גראנד סלאם (0)
אליפות סבב ה-WTA (0)
דרג 1 (0): הקטגוריה העליונה - טורנירי חובה (1)
דרג 2 (0): הקטגוריה העליונה - פרמייר 5 (0)
דרג 3 (1): הקטגוריה העליונה (0)
דרגים 4 ו-5 (0): הקטגוריה הבינלאומית (0)
סבב ה-ITF‏ (2)
| מס' | תאריך | טורניר | משטח | שותפה | יריבות בגמר | תוצאה |
| --- | --- | --- | --- | --- | --- | --- |
| 1. | 14 באוגוסט 2005 | פולין גדיניה, פולין | חימר | פולין אורשולה רדוונסקה | אוקראינה קטרינה אוודינקו אוקראינה נטליה בוגדנובה | 1-6, 1-6 |
| 2. | 21 באוגוסט 2005 | פולין קנדז'ז'ין-קוז'לה, פולין | חימר | פולין אורשולה רדוונסקה | צ'כיה רנטה וורקווה צ'כיה סנדרה זאלבובה | 1-6, 4-6 |
| 3. | 21 במאי 2007 | טורקיה גביע איסטנבול, טורקיה | חימר | פולין אורשולה רדוונסקה | טאיוואן יונג-ג'אן צ'אן הודו סניה מירזה | 1-6, 3-6 |
| 4. | 3 באפריל 2011 | ארצות הברית אינדיאן וולס, ארצות הברית | קשה | סלובקיה דניאלה האנטוחובה | ארצות הברית ליזל הובר רוסיה נדיה פטרובה | 6-7(5), 6-2, [8-10] |
אגניישקה רדוונסקה במהלך משחקה מול ויקטוריה אזרנקה הבלארוסית במהלך היום הרביעי של הבית האירופי/אפריקני מספר 1 של גביע הפדרציה שנערך באילת.
אולריקה בראנדסטורפ

| --- | --- |

 לידה:  13 ביולי 1995 (בת 29) סארפסבורג, נורווגיה נורווגיה
 מוקד פעילות:  נורווגיה נורווגיה
 תקופת הפעילות:  מ-2011
 עיסוק:  זמרת, פזמונאית, שחקנית
 סוגה:  פופ
 כלי נגינה:  קול
 www.ulrikkeofficial.com
 פרופיל ב-IMDb
 
אולריקה בראנדסטורפ (בנורווגית: Ulrikke Brandstorp; נולדה ב-13 ביולי 1995), ידועה בשמה הפרטי אולריקה, היא זמרת נורווגית. בראנדסטורפ השתתפה במספר תוכניות ריאליטי נורווגיות והגיעה למקומות גבוהים. היא לקחה חלק בקדם האירוויזיון הנורווגי "Melodi Grand Prix" שלוש פעמים, ב-2017 שם הגיעה למקום הרביעי עם שירה "Places" וב-2020 שם הגיעה למקום הראשון עם שירה "Attention" וזכתה בזכות לייצג את נורווגיה בתחרות האירוויזיון לשנת 2020 שברוטרדם, הולנד, ובשנת 2023 עם השיר 'Hunestly'.
ביוגרפיה

אולריקה בראנדסטורפ נולדה ב-13 ביולי 1995 בעיר סארפסבורג שבדרום מזרח נורווגיה. בראנדסטורפ עוסקת במוזיקה מאז ילדותה בה שיחקה את בילבי (פיפי) בגרסה הנורווגית של המחזה. בשנים 2011 עד 2013 השתתפה במופעי ולמייקל ג'קסון וחיממה את להקת קווין כאשר הופיעה בנורווגיה.
בשנת 2013 השתתפה בראנדסטורפ בתוכנית המציאות "Idol" בגרסתה הנורווגית והגיעה למקום השני. ב-2015 השתתפה בדה וויס נורווגיה בה הגיעה לחצי הגמר. בשנת 2018 השתתפה בתוכנית "Stjernekam" של NRK (רשות השידור הנורווגית) ובה הגיעה למקום השני.
בראנדסטורפ לקחה חלק בקדם האירוויזיון הנורווגי "Melodi Grand Prix" שלוש פעמים, ב-2017 שם הגיעה למקום הרביעי עם שירה "Places" וב-2020 שם הגיעה למקום הראשון עם שירה "Attention" וזכתה בזכות לייצג את נורווגיה בתחרות האירוויזיון לשנת 2020 שברוטרדם, הולנד, אך אשר לבסוף בוטלה עקב מגפת הקורונה. בשנת 2023 השתתפה שוב בקדם עם השיר 'Hunestly', וסיימה במקום השני.
הערות שוליים

↑  יון מאריוס איטבק, Ulrikke, אתר רשות השידור הנורווגית, 7 בינואר 2017
↑  יון מאריוס איטבק, Her er finalistene i MGP 2020, אתר רשות השידור הנורווגית, 6 בינואר 2020
| --- | --- |
בקרת זהויות :  MusicBrainz: 2ad7ac16-6769-4606-8074-28881e3d7838
אופן הייצור הקפיטליסטי (תאוריה מרקסיסטית)

הביקורת של קרל מרקס במסגרת הכלכלה הפוליטית וניתוחיו המרקסיסטים עוקבים אחרי אופן הייצור הקפיטליסטי בהתייחסות למערכות לארגון הייצור וההפצה בחברה קפיטליסטית. עשיית כסף פרטית בצורות שונות (השכרה, בנקאות, סחר סוחר, ייצור למטרות רווח וכן הלאה) קדמה להתפתחות של דרך הייצור הקפיטליסטית ככזו. אופן הייצור הקפיטליסטי התקין, שהתבסס על עבודת שכר ובעלות פרטית על אמצעי הייצור ועל הטכנולוגיה התעשייתית, החל לצמוח במהירות במערב אירופה החל מהמהפכה התעשייתית, שהשתרעה אחר כך לרוב העולם.
אופן הייצור הקפיטליסטי מאופיין בבעלות פרטית על אמצעי הייצור, מיצוי עודף הערך על ידי מעמד הבעלים לצורך צבירת הון, עבודה מבוססת שכר, ולפחות בכל הקשור לסחורות - היותה מבוססת שוק.